钦定古今图书集成/理学汇编/学行典/第199卷 > 楼萼
## 钦定古今图书集成/理学汇编/学行典/第199卷 > 楼萼

按《浦江县志》：“楼萼，字守春，宋说书斌之裔。少敏勤学，
弱冠饩于庠。早丧母，事父与后母拮据，晨昏寒暑无
闲，居恒授徒修脯悉致之亲，亲命所与则与之，未尝
有吝色。父卒，哀慕不辍，逢忌奠必呜呜而泣。万历癸
酉，当岁荐，以后母病不赴。有司列状上督学，旌焉。母
服阕，始谒选，官四明司训，擢泰兴谕。明年致仕归，屡”
推乡饮祭酒。所著有《强吟集》。